# Santa Família

Santa Família és una obra pictòrica de l'artista polonesa Mela Mutermilch, o més coneguda com Mela Muter. Va ser creada l'any 1909 i adquirida per la Junta de Museus de Barcelona en 1912. Actualment forma part de la col·lecció del MNAC.

### Descripció de l'obra

L'obra presenta a la Verge Maria sostenint al Nen Jesús a la seva falda i a Santa Anna sostenint a sant Joan Baptista nen per les espatlles, procurant que no caigui. Al fons de la imatge, desdibuixat a causa de la llunyania, es troba sant Josep.
Els personatges van vestits a la manera bretona, i l'entorn en què es troben és precisament l'arquitectura de la zona. Les quatre figures estan emmarcades per dos posts que sostenen plantes enfiladores, sent aquesta una composició comuna a les obres de l'artista. Sembla, per la disposició de les escales de l'edifici cap a l'exterior i el terra pavimentat, que es troben en el pati d'una casa o conjunt d'habitatges.
Els dos infants, tot i representar a dos personatges masculins, segons els estàndards moderns podria semblar que presenten una indumentària més aviat femenina. A l'època, però, no era inusual que la indumentària de nens i nenes fos igual durant els seus primers anys de vida. Aquesta podria no ser l'única explicació, però. L'artista va mostrar gran interès per la gent de la zona i podria haver-se topat amb aquesta escena: dues dones i dues nenes i decidit immortalitzar-la, convertint-la en un tema iconològic posteriorment.

## Tema Representat

El tema iconològic representat és, com indica el seu títol, la Santa Família o Sagrada Família. Aquest consisteix, de manera general, en la representació del Nen Jesús junt amb els seus pares terrenals, Maria i Josep. En nombrosos casos els personatges d'aquesta composició varien, i podem trobar a altres membres de la família com sant Joan Baptista nen, santa Isabel o santa Anna. Aquest és el cas de l'obra de Muter, en la que la vella santa representada, segons la bibliografia de l'obra, és Santa Anna.

## Història de l'obra

L'obra data de l'any 1909. La va pintar després d'una de les seves estades a la població bretona de Concarneau (França). L'artista va visitar aquesta localitat en nombroses ocasions entre els anys 1901 i 1914.
L'obra va ser presentada al públic català a l'exposició d'Art Polonès celebrada entre el 18 de maig i finals de juny de 1912 a la Galeria Dalmau, a Barcelona. Va presentar un total de 9 peces en aquesta mostra.
El galerista Josep Dalmau va conèixer l'artista a París, i va portar la seva obra a Barcelona per exposar-la a la seva galeria l'any 1911. La mostra individual es va produir entre el 3 i el 14 de juny, on es van presentar un total de 33 de les seves obres.

## Exposicions

* (1912) Exposició d'Art Polonès a Galeries Dalmau, a Barcelona.
* (1984) Artistes estrangers del Museu d'Art Modern de Barcelona,
* 1993) Mela Muter 1876-1967 al Musée des Beaux-Arts de Pont-Aven (França).
* (1994) Mela Muter. Girona, 1914 al Museu d'Art de Girona, a Girona.
* (2008) Amazonas del arte nuevo, organitzada per la Fundación Mapfre a Madrid.
* (2019) Mela Muter i els artistes polonesos a Catalunya al Museu d'Art de Girona, a Girona.

## Referències

* ↑ De París a Girona. Mela Muter i els artistes polonesos a Catalunya. Girona: Museu d'Art de Girona, 2018, p. 99.
* ↑ Doñate, Mercè. Mela Muter. Girona, 1914. (en català.). Girona: Ajuntament de Girona, 1994, p. 31.
* 1 2 Doñate, Mercè. Mela Muter. Girona, 1914. (en català.). Girona: Ajuntament de Girona, 1994, p. 12.

## Bibliografia

* Lozano Aure, J. i Llorca, F. (2022). La Catalunya dels artistes. Viena Edicions.
* Mela Muter. Girona, 1914, catàleg de l' exposició (Girona, 1994). Ajuntament de Girona, Girona.
* L'època dels artistes. Modernisme. Noucentisme, catàleg de l' exposició (Girona, 1991). Ajuntament de Girona, Girona.
* De París a Girona. Mela Muter i els artistes polonesos a Catalunya, catàleg de l' exposició (Girona, 2018). Museu d'Art de Girona, Girona.
* Amazonas del arte nuevo, catàleg de l' exposició (Madrid, 2008). Fundación Mafre, Madrid.
* Mela Muter 1876-1967, catàleg de l' exposició (Pont-Aven, 1993). Musée des Beaux-Arts de Pont-Aven, Pont-Aven.
* Guasch, F. i Batlle, B. Catálogo del Museo de Arte Contemporáneo, (Barcelona, 1926). Junta de Museos de Barcelona, Barcelona.
* Marinello, M. (1931) Los Museos de Barcelona. El de Arte Contemporáneo a Borcelona. Barcelona Atracción, XXI (nº 240), p. 171.
* (1953) Guía del Museo de Arte Moderno (Barcelona, 1953). Ajuntament de Barcelona, Barcelona.
* (1987) Catàleg de pintura dels segles XIX i XX. Fons del Museu d'Art Modern Vol.II (Barcelona, 1987). Ajuntament de Barcelona, Barcelona.
* J. FOLCH i TORRES, "Els artistes polonesos" a Pagina Artistica de La Veu, nûm. 128, Barcelona, 30 maig 1912
* ‘Artistas polacas en Barcelona' a Feminal, núm. 63, Barcelona, 23 |uny 1912

## Enllaços externs

* Santa Família de Mela Muter al Museu Nacional d'Art de Catalunya